Rīga kihistu
Rīga kihistu (ka Riia kihistu, inglise Rīga Formation) on siluri ladestu kihistu. Kihistut hakkas esimesena eristama Rita Ulste aastal 1976. Kihistu stratotüübiks on Šķirotava-D2 puurauk, milles kihid esinevad 561.0..685.0 meetril. Kihistule on nime andnud Riia linn. Kihistus eristuvad järgmised kihid: Tõlla kihid (Kuuluvad Jaani lademesse) Jugla kihid (Kuuluvad Jaagarahu lademesse, ei esine Eestis). Kihistu moodustavad süvaveelise tekkega kivimid. Leedu keskosas on kihistu ligi 140 meetri paksune, selle moodustavad seal savi, mergel ja domeriit.